**POZDRAVLJENI**

Ste se lepo imeli med počitnicami? Ste počeli kaj zanimivega? Ste morda ustvarili kakšen zanimiv izdelek? Vesela bi bila kakšnega vašega pisma. Z veseljem bi ga prebrala in vam odgovorila.

Danes bomo pri MAT začeli z novo učno snovjo PISNO SEŠTEVANJE.

Spodaj sem vam napisala navodila za reševanje. Pri računanju jih upoštevajte. Če komu ne bo šlo, naj me prosim pokliče na tel: 041 735 554 ali mi napiše.

**PISNO SEŠTEVANJE**

Pri pisnem seštevanju je zelo pomembno, da **natančno zapišemo račun**: E pod E in D pod D.

Sešteli bom račun: 23 + 31 = 54

|  |  |  |
| --- | --- | --- |
|  | D | E |
|  | 2 | 3 |
| + | 3 | 1 |
|  |  |  |

Računati začnemo na **desni strani, pri enicah**, od **spodaj navzgor.** **1 + 3 = 4**

Nato nadaljujemo z računanjem pri deseticah, spet od spodaj navzgor.

**3 + 2 = 5**

|  |  |  |
| --- | --- | --- |
|  | D | E |
|  | 2 | 3 |
| **+** | 3 | 1 |
|  | 5 | 4 |

**Računamo glasno: 1 plus 3 je enako 4; 3 plus 2 je enako 5.**

**Znak +** je vedno v svojem kvadratku. Pod računom naredimo rdečo črto.

V zvezek za MAT napiši naslov **Pisno seštevanje** in prepiši spodnjo snov.

Sešteli bomo 23 + 31 = 54

|  |  |  |
| --- | --- | --- |
|  | D | E |
|  | 2 | 3 |
| + | 3 | 1 |
|  | 5 | 4 |

**1 + 3 = 4**

**3 + 2 = 5**

Sešteli bomo 53 + 34 = 87

|  |  |  |
| --- | --- | --- |
|  | D | E |
|  | 5 | 3 |
| + | 3 | 4 |
|  | 8 | 7 |

4 + 3 = 7

3 + 5 = 8

Nariši 3 tabele, kamor bomo računali. Seštevaj glasno.

Upoštevaj: **Začni pri enicah od spodaj navzgor in nadaljuj pri deseticah od spodaj navzgor!**

|  |  |  |
| --- | --- | --- |
|  | D | E |
|  | 5 | 1 |
| + | 1 | 6 |
|  |  |  |

|  |  |  |
| --- | --- | --- |
|  | D | E |
|  | 4 | 2 |
| + | 3 | 7 |
|  |  |  |

|  |  |  |
| --- | --- | --- |
|  | D | E |
|  | 3 | 5 |
| + | 2 | 0 |
|  |  |  |

**Spodaj lahko pogledaš rešitve**.

V mapi poišči Ul za **množenje in deljenje** in vsak dan vadi glasno – en stolpec množenja in en stolpec deljenja.

Če lista nimaš več, ga najdeš spodaj.

**GUM** – na spodnji povezavi si lahko ogledaš film o Glasbeni šoli Jesenice. Spoznal – a boš razne **inštrumente, ki jih učijo v glasbeni šoli.**

<https://www.youtube.com/watch?v=F-5JLRHE5rg&feature=youtu.be>

Ti je bil všeč »obisk« v glasbeni šoli?

Če želiš, lahko rešiš še **dodatno nalogo - ustno.**

Če bo kakšno vprašanje pretežko, lahko spodaj pogledaš v rešitvah.

1. Prepoznaš glasbo pri pihalih, iz katerega risanega filma je?   
2. Katero ljudsko pesem so zaigrali godalci, jo prepoznaš?   
3. Naštej vsa glasbila s tipkami.   
4. Kako igramo na godala, s katerim pripomočkom?

5. Katera brenkala si videl v posnetku?

6. Ali poznaš družine glasbil:

Pihala so :

Godala so:

Trobila so:

**SPO –** Slovenijo že dobro poznamo. Slovenija je **republika**, to pomeni, da ima **predsednika države**, ki ga **izvolijo** vsi polnoletni ljudje **na volitvah**. Trenutno je **predsednik Republike Slovenije Borut Pahor**.

O volitvah si lahko prebereš v U SPO, strani 54 in 55.

Tu imaš **vprašanja za utrjevanje in ponavljanje znanja**. Znanje o Sloveniji bomo tudi **ocenjevali**.

1. Kje leži Slovenija?
2. Kako se imenuje njeno glavno mesto?
3. Najvišja gora je \_\_\_\_\_\_\_\_\_\_\_\_\_\_\_\_\_, najdaljša reka je \_\_\_\_\_\_\_\_\_\_\_\_\_\_\_\_\_.
4. Koliko prebivalcev ima Slovenija?
5. Kdo poleg Slovencev še živi v Sloveniji?
6. Naštej sosednje države in povej njihova glavna mesta.
7. Kako jezik uporabljajo v sosednjih državah?
8. Kateri denar uporabljajo v sosednjih državah?
9. Od kdaj je Slovenija samostojna država?
10. Od leta 2004 je Slovenija članica \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_.
11. Naštej državne simbole.
12. Kdo je avtor slovenske himne?
13. Opiši slovensko zastavo.
14. Kakšne bankovce in kakšne kovance ima slovenski denar?
15. Kdo vodi našo državo?


Kako bomo znanje ocenjevali, se bomo še dogovorili s starši. Ocenjevali naj bi v ponedeljek, 11. 5..

**SLJ –** spoznali smo pogumno deklico Ronjo. Se jo spomnite? Danes pa boste spoznali še eno pogumno deklico. No, saj jo že poznate. To je Pika….. , kako se že imenuje. Napisala jo je ista pisateljica kot je napisala roman o deklici Ronji. To je švedska pisateljica Astrid Lindgren.

V **DZ Naša ulica SLJ** si preberi odlomek **Pika se vseli v vilo Čiračara**.

Beri glasno, tekoče in razločno. Si razumel –a, kaj si prebral –a? Če še nisi dobro razumel – a, preberi ponovno.

**TAKO. TO JE ZA DANES VSE.**

 **LEPO SE IMEJTE.**

vaša učiteljica

**Rešitve:**

|  |  |  |
| --- | --- | --- |
|  | D | E |
|  | 5 | 1 |
| + | 1 | 6 |
|  | 6 | 7 |

|  |  |  |
| --- | --- | --- |
|  | D | E |
|  | 4 | 2 |
| + | 3 | 7 |
|  | 7 | 9 |

|  |  |  |
| --- | --- | --- |
|  | D | E |
|  | 3 | 5 |
| + | 2 | 0 |
|  | 5 | 5 |

1. Prepoznaš glasbo pri pihalih, iz katerega risanega filma je? (Pink Panter)  
2. Katero ljudsko pesem so zaigrali godalci, jo prepoznaš? (Moj očka ima konjička dva)  
3. Naštej vsa glasbila s tipkami. (harmonika, orgle, klavir)  
4. Kako igramo na godala, s katerim pripomočkom? (z lokom)  
5. Katera brenkala si videl v posnetku? (kitara, citre, harfa)  
6. Ali poznaš družine glasbil:

Pihala so :(kljunasta flavta, flavta, klarinet, saksofon, oboa, fagot);  
Godala so: (violina, viola, violončelo, kontrabas),

Trobila so:(trobenta, rog , pozavna, tuba).

